cauda equina (cauda equina, horse tail) (perdestert) Die terminale trosvormige gedeelte van die rugmurgsenuwees wat die ruggraatkanaal deur 'n opening aan sy onderpunt, net voor die stuitjie, verlaat - dit het die voorkoms van 'n perdestert.
chemiese ewewig (chemical equilibrium) 'n Toestand tydens 'n omkeerbare chemiese reaksie waar beide die voorwaartse en terugwaartse reaksie teen dieselfde tempo verloop.
chemiese formule (chemical formula) 'n Snelskrifmetode (syfers of letters) wat een molekule van 'n verbinding of element voorste.
chemoterapie (chemotherapy) Die behandeling of voorkoming van siektes deur chemiese stowwe wat die oorsaaklike mikro-organismes of agente teenwerk of vernietig, sonder 'n ernstige toksiese uitwerking op die pasiënt.
chimotripsinogeen (chymotrypsinogen) 'n Stof wat in die pankreas geproduseer word en wat die voorganger van chimotripsien is.
chiropraktyk (chiropractic) Terapie gegrond op die veronderstelling dat 'n persoon se gesondheidstoestand bepaal word deur die algemene toestand van die senuweestelsel.
cholera (cholera) ’n Besmetlike maagsiekte - met hewige braking en maagwerking - wat deur 'n bakterium veroorsaak word.
choroïedpleksus (choroid plexus) ’n Massa gespesialiseerde bloedkapillêre wat uitsteeksels in die ventrikels van die brein vorm en serebrospinalevloeistof sekreteer.
chromosoom (chromosome) <sien ook geen> Staafvormige struktuur wat gedurende seldeling in die kern sigbaar word en uit chromatien gevorm word - selle van 'n bepaalde spesie het 'n kenmerkende getal chromosome, nl 46, of 23 paar by die mens, wat die gene of erflike eienskappe van 'n sel dra.
corpus ciliare (corpus ciliare, ciliary body) (siliaarliggaam, siliêre liggaam,straalliggaam) Verdiktedeel van die vaskulêre laag van die oog wat die iris met die voorste deel van die choroïed verbind en wat die siliaarspier bevat.
cuneus (cuneus) ’n Wigvormige lob van die oksipitale lob van die serebrum wat aan die mediale oppervlak van die agterkant van die serebrale hemisfeer voorkom.